יום יפה 
הדרורה  קוראה בנחת:; "איזה יום, איזה יום!; החמה היום זורחת; כל היום, כל היום!; ואורה הטוב נוגע; בראשו של גוזלי,; אין ספק שהוא נוגה; בשבילי, רק בשבילי!"; החתול הומה בנחת:; "איזה יום, איזה יום!; החמה היום זורחת; כל היום, כל היום!; מדגדגת בקרניה; את אזני חתלתולי,; אין ספק: שלחה קרניה; בשבילי, רק בשבילי!"; כלנית קטנה אומרת:; "איזה יום, איזה יום!; החמה היום בוערת,; כל היום, כל היום!; מלטפת, מטפחת; את עלי וגבעולי,; אין ספק שהיא זורחת; בשבילי, רק בשבילי!; החמה בשחוק סוקרת; את יפיו של העולם.; "אור-קרני" - כך היא אומרת,; "לכולם, לכולם!"; 